Filo tot die redding – Carmen Niehaus
Posted byMichalene Theron February 28, 2022 Posted inBygereg, Gebak, Groente, Hoofgereg, ResepteTags:carmen niehaus, Groente, recipe
Daar is altyd maar altyd 'n boks filodeeg in my vrieskas, want daarmee tower mens in 'n ommesientjie 'n heerlike verskeidenheid geregte op – soet of sout. Eniggeiets wat jy voorheen met skilferkorsdeeg gemaak het, kan jy ook met filo doen. Terte, tertjies, rolletjies… noem maar op. Ek is gek na die dun-dun velletjies deeg waarmee jy so lekker kan speel – frommel die deeg op en stapel bo-op 'n tert of pak 'n klompie velle opmekaar en hulle bak heerlik bros. Aanvanklik het ek gesmelte botter oor die rou velle geverf voor ek hulle opmekaar gestapel het, nou kom ek hulle sommer by met kossproei – vir groenteterte werk die olyfoliesproei veral lekker.
Die belangrikste is dat jy die rou deeg onder 'n klam teedoek hou sodat die velle nie uitdroog nie, want dan raak dit bros en moeilik om mee te werk.
Hier maak ek 3 plat groeteterte wat jy sommer in 'n bakplaat doen. Sit dit dan voor soos pizza, in lekker groot blokke gesny.
4-8 filodeegvelle, elk gespuit met kossproei
16 murgpampoentjies, gerasper
200 g fetakaas, grof gekrummel
10 g vars dille vir bo-op
60 g songedroogde tamatiepesto of koljanderpesto
2 bakkies (125 g elk) baba-roma-tamaties
1 eiervrug, in skywe gesny en gebraai tot net gaar
150 g swart olywe, gehalveer
1 rooi soetrissie, in blokke gesny
200 g mozzarella-kaas, in skywe gesny of gerasper
2 chorizo-worsies of spekveis, gebraai (opsioneel)
4 groot rooi uie, in wiggies gesny
3 knoffelhuisies, in repies gesny
250 g botterskorsie, in lang dun repe gesny
15 ml (2 e) bruinsuiker
Voorverhit die oond tot 180°C. Smeer 'n groot bakplaat (1 per vulsel).
1 Spuit elke vel filodeeg met kossproei en pak opmekaar (2 velle langs mekaar indien dit 'n groot pan is) – daar moet minstens 4 velle opmekaar wees. Hou eenkant.
2 Klits die maaskaas, melk en eiers saam en hou eenkant.
Berei die vulsels:
1 Sprinkel sout oor gerasperde murgpampoentjies en laat staan minstens 15 minute in 'n vergiettes om meeste waterigheid uit te trek. Spoel af en druk droog.
2 Versprei op die kors, giet die maaskaasmengsel oor, sprinkel die fetakaas oor en sprinkel die dille oor.
1 Smeer die pesto oor die kors, pak die vulselbestanddele op.
2 Giet die maaskaasmengsel oor, besprinkel met kaas en basilie.
1 Pak die uie, knoffel, botterskorsie in 'n oondbak, sprinkel suiker en bietjie olie oor en oondbraai by 200°C tot puntjies net effe geskroei is en groent net gaar, maar nog baie bros is. Laat afkoel.
2 Pak op die kors, giet die maaskaasmengsel oor, sprinkel die kaas en tiemie oor.
3 HOE OM TE BAK Plaas in die oond en bak sowat 30—40 minute of tot die vulsel gestol en die kors goudbruin is.
Kitsvariasie: Smeer songedroogde tamatiepesto oor die filodeegkors. Pak skywe ryp Roma tamaties afgewissel met skywe mozzarella-kaas bo-op. Geur goed met sout en peper, sprinkel oregano oor en rangskik swart olywe tussen-in. Bak sowat 20 minute tot gaar. Sprinkel basilieblare.